СТАНОВИЩЕ

от проф. д-р Марийка Иванова Радева , относно дисертация за присъждане на образователна и научна степен „ДОКТОР“ на тема „Учителят – медиатор между традицията и модерността ХХ-ХХ­­­­ век /Етноложко изследване/, разработена от Ася Валентинова Вълчева

Ася Валентинова Вълчева представя всички необходими и отговарящи на нормативните изисквания документи .

Представената дисертация разработва един интересен и, според мен, изключително актуален за националното образование теоретичен и практико-приложен проблем. Все пак, е нужно да се уточни, че в дисертацията сама периферно се засягат проблеми на 70-те и 80-те години на ХХ в. ,а изцяло доминиращи са съществените и дълбоки политически и бществени преобразования в Република България от началото на 90-те години на миналия век и следващите десетилетия на ХХ!в. ­­

Структурата на труда включва въведение, три глави, заключение разделено в две части / изводи и заключение/, приложения и библиография.

От ВЪВЕДЕНИЕТО /с. 3- 1 2/ става ясно, че трудът обединява две изследователски задачи – педагогическа и етноложка. Подобен методологически подход е сериозно предезвикателство и изисква пълен интегритет в анализ и резултати – задача, с която предполага висока теоретична подготовка, изследователски умения и мисловна дисциплина.

Докторантът аргументира убедително обекта и предмета на изследването.

Целта е формулирана ясно /с. 4/ и съгласувана с 5-те изследователски задачи.

Работната хипотеза е представена професионално, но от позицията на десетилетна работа въхру методологическите, историческите и методическите аспекти на училищното историческо образование в България, намирам за твърде неточно твърдението, че „предизвикателствата, пред които са изправени учителите през 70-те и 80-те години на миналия век, са подобни на тези в наши дни“. Всъщност дисертационният труд потвърждава огромното ценностно различие в ориентацията на националното образование до края на 80-те години и последвалия период на трудна трансформация от авторитарен към демократичен европейски модел.

ПЪРВА ГЛАВА, „Медиация и образование“, разглежда така актуалния днес проблем за глобално образование , ролята на учителя в него и съвременните ценностни ориентации на демократичния свят . Впечатлява параграфът върху източните образователни ценности с център възгледите на Йошико Номура . Функциите и професиограмата на учителя са смислови детайли , разработени задълбочено и обстойно, с възможност да бъдат инструментализирани методологически в пълноценното изследване на темата.

ВТОРА ГЛАВА, „ Улищната институция – развитие и насоки“, има обособен един параграф, в който се прави несполучлив опит за кратък исторически поглед на развитието на образователното дело през периода 1944-1989 г. Акцентът е поставен върху 70-те 80 те години на ХХ в. Докторантът търси рационални идеи в идеологизирания, авторитарен и напълно откъснат от демократичните идеи образователен модел като се позовава на изказвания „прозрения „ на Л.Живкова. Оценявам този опит , но за съжаление, нейните идеи са силно оспорвани в тогавашна конюнктура и , определено не се вписват в държавната образователна политика . Съществуват немалко публикации, съдържащи косвени свидетелства за възможни влияния на Л. Жиивкова върху интелектуалци от нейното обкръжение, които по-късно заемат отговорни позиции в държавното управление.

Ася Вълчева поднася богатата и тясно свързана с дълбоките ценностни, идейни / не идеологически!/ и съдържателни промени информация върху документалната база на образователните реформи след 1991 г. В тази част на труда тя показва не само умение да информира, но ,особено, да анализира документите на Съвета на Европа и на различните институции на Европейския съюз във връзка с трудните преобразования в образователното дело у нас, с преход от образователните догми на авторитарното общество към приобщаването на българското училище и учители към демократизация .

Пестеливо, но конкретно Ася Вълчева показва работата по прогрмата „Образование и обучение“ ,2010 след приемането на страната ни в Европейския съюз /с. 61-67/. Отчетливо показва промените в програмите, акцентира върху различните ключови умения, прилага пълен списък с документи на МОН върху фундаменталния за съвременното образование проблем за образователните стандарти.

Компетентното изложение върху STEM образователната политика отразява последните насоки за изграждане на специфична и стимулираща училищна среда .

Предложеният структурен подход приложен от докторанта - в първа и втора глава разглеждане на педагогическите аспекти, в трета глава – осъществяване на етноложкото изследване на темата – за интересен и продуктивен.

ТРЕТА ГЛАВА, „ Учителят- традиция, модерност и днес“- въвежда в етноложкото изслезване с исторически обзор на ролята на учителя от 19 до края на 20 в – информация, която би било по уместно да бъде събрана в един параграф. Може би, водена от мисълта за по-синтезирано представяне на тезата си, Ася Вълчева допуска редица неточности. Цитатите за периода на социализма се нуждаят от коментар и критичен анализ.

Докторантът осъществява умело и убедително анализа на педагогическите взаймодействия учител-ученик, учител- родител като сполучливо включва и личния си педагогически опит.

Безспорен успех, според мен, е обосновката на теренното изследване на учителя като медиатор между традицията и модерността/ с.93- 124/. В тази част на работата се демонстрират много убедително етноложките изследователски компетентности на Ася Вълчева. Разработената богата гама от въпроси, докосващи същината на работата , осъществените анкети и техния дълбок анализ имат несъмнен приносен характер.

Достойнство и постижение на докторската дисертация са направените изводи /с.121-124/ и заключение /с. 125- 128/ .Основани на многостранен функционален анализ на получените от интервюираните учители отговори, те осмислят критично реалната ситуация в настоящия момент и , с конкретни предложения , показват възможности за осъществяване на адекватна квалификация.

БИБЛИОГРАФИЯТА , приложена от докторанта, включва освен използвани публикации, респектиращ подбор от документи върху образованието на различни институции на Европейския съюз, ЮНЕСКО, ООН, МОН, електронни източници.

ПРИЛОЖЕНИЯТА – над 90 страници- с въпросници за анкетните проучвания и резултатите от тях засягат всички страни на проучването . Те разкриват реалната основа на осъществения функционален анализ и доказват по недвусмислен начин изследователските умения на Ася Вълчева да систематизира и интерпретира етноложките аспекти на това дълбочинно проучване.

ЗАКЛЮЧЕНИЕ НА СТАНОВИЩЕ

* Представеният за защита дисертационен труд е посветен на научно значима и обществено актуална тема, РАЗРАБОТЕНА ЗАДЪЛБОЧЕНО И АНАЛИТИЧНО.

Достигнатите изводи са адекватни на поставените изследователски задачи.

* Качествата и достиженията на дисертационния труд, ОСОБЕНО В НЕГОВАТА ЕТНОЛОЖКА ЧАСТ, ми дават основание да мисля, че той би могъл да подпомогне реално дейността на образователните институции в организацията на квалификацията на учителите. Предлагам, след подходяща редакция, етноложката част да бъде публикувана.
* В разработката на дисертационната тема се забелязват отделни структурни, стилови и съдържателни неравности, които не отнемат доминацията на рационалните заключения на Ася Вълчанова..
* Авторефератът отговаря на изискванията. Съгласна съм с посочените приноси/ с. 31 на автореферата/. Констатирам коректно ползване на чуждите публикации.

Убедена, че представения за защита дисертационен труд на Ася Валентинова Вълчанова притежава достатъчен минимум от изследователски умения и компетентности, ще гласувам „ЗА“ присъждане на образователната и научна степен „ДОКТОР“, научно направление 3.1, „Социология, антропология и науки за културата“.

13 септември 2023, София

Подпис: ..................